KENSINGTON TEMPLE Jumalan unelman täyttyminen
COLIN DYE: JUMALAN UNELMAN TÄYTTYMINEN
TEHKÄÄ OPETUSLAPSIA KAIKISTA KANSOISTA
Jeesuksen mielenkiinto seurakuntaan liittyy kahteen seikkaan: -
1. Seurakunta on Hänen morsiamensa.
Jokainen sulhanen on hulluna morsiameensa.
Ef. 5:ssä Paavali vertaa -
Jeesuksen ja seurakunnan suhdetta -
morsiamen ja sulhasen suhteeseen ja aviopuolisoiden suhteeseen.
Se on tosi voimallista.
Hän sanoi, että Jeesus rakasti seura- kuntaa, antoi henkensä sen edestä, -
ja niin aviomiesten tulisi rakastaa vaimoaan.
Miehet, rakastakaa vaimoanne, niin kuin Jeesus rakasti seurakuntaa.
Teidän tulisi olla valmiit kuolemaan hänen puolestaan.
Yhdeksän tilaisuudessa kuului yksi "aamen" yhdeltä naiselta.
Yritetään uudelleen. Haluan kuulla "aamenen" miehiltä.
Ei valittavana. Kunnolla.
Miehet, rakastakaa vaimoanne, vaikka kuolemaan asti.
No niin. Yhden naisen ääni kuului kovemmin kuin kaikkien miesten.
Naisten tulee rakastaa miestä niin, että elätte heille.
Hyvä. Naiset, olette tulessa.
Tämä oli Jeesukselle hyvin keskeinen asia: -
morsiamensa valmisteleminen.
Hän tekee morsiamesta kauniin, säteilevän ja virheettömän.
Häissä morsian tulee olemaan hyvin kaunis ja kirkas.
Paavali sanoo, ettei hänessä ole tahraa eikä ryppyä.
Ei tahraa. Sanoisin sen tarkoittavan, ettei hän ole kypsymätön teini.
Ei finnien täplittämä. Toistan vain Paavalin sanoja.
Hän ei myöskään ole vanha ryppyinen nainen.
Rakastakaa vaimoanne ryppyisenäkin. Jos se on vaikeaa, osta rasvaa.
Se voi auttaa. Mutta Jeesuksen morsiamelle se ei ole ongelma, -
sillä hän ei vanhene. Vanhuudessa ei ole mitään vikaa, -
mutta tässä on kuva kypsästä naisesta nuoruutensa kukoistuksen huipulla.
Ei kypsymättömyytensä vaan nuoruutensa.
Kirkkaudessa täydellistettynä.
Jeesus kaunistaa ja pyhittää edelleen seurakuntaansa, -
jotta meidät voidaan asettaa Hänen eteensä -
yksin Hänen omanaan puhtaana morsiamena.
Kun Jeesus rakentaa seurakuntaansa, Hän valmistautuu häihinsä.
Jeesuksen toinen mielenkiinto liittyy siihen, -
että Hän rakentaa omaa ruumistaan maan päällä.
Seurakunta on Jeesuksen morsian ja Jeesuksen ruumis.
Ne ovat kaksi erilaista, toisiaan täydentävää kuvaa seurakunnasta.
Kristuksen ruumis on hyvin merkittävä.
Heprealaiskirjeessä kerrotaan profetiasta, jonka Jeesus täytti.
Siinä sanotaan, ettei Jumala mieltynyt uhreihin, anteihin eikä polttouhreihin.
"...mutta ruumiin sinä minulle valmistit."
Hänestä on kirjoitettu: "Katso, minä tulen tekemään sinun tahtosi".
Sitä Kristus-ruumis tarkoittaa. Kun Jeesus tuli tähän maailmaan, -
Jumala antoi Hänelle ruumiin.
Hän syntyi lihaksi tähän maailmaan ruumiissa.
Jeesuksen ruumis maan päällä on Jumalan ihmeellisesti voitelema.
Kaikkialla, missä Jeesus kulkee, kuulemme valtakunnan sanoja.
Jeesus julisti, opetti Jumalan valtakunnasta.
Osoitti sitä ihmeillä ja merkeillä. Toi ihmisiä Jumala-suhteeseen.
Se oli Jeesuksen työtä siinä ruumiissa.
Hänet toki ristiinnaulittiin, ja Hän nousi kuolleista.
Hän vei kirkastetun ruumiin mukanaan ja istuu nyt Isän oikealla puolella.
Mutta Hänellä on toinen ruumis maan päällä: Jeesuksen seurakunta.
Niin kuin Jeesus toimi, eli ja liikkui voimallisesti -
fyysisessä ruumiissaan maan päällä, -
niin Hän haluaa myös tulla, näyttää läsnäolonsa -
ja täyttää hengellisen ruumiinsa läsnäolollaan.
Meidän vastuulla on sanoa, että olemme osa tuota ruumista.
"Sinun tahtosi tekeminen on ilomme, Herra, Jeesus Kristus."
Meillä Kensington Templessä on todella kunnianhimoinen tavoite.
Monet kollegoistani sanovat: "Colin, sinä unelmoit. Olet idealisti.
Se ei ikinä toteudu. Näkysi ei tule toteutumaan."
Näkyni on antaa Jeesukselle Kensington Templen kautta -
täydellisesti liikkuvan ruumiin.
Sataprosenttisesti toimivan.
Miksi se on Jumalan mielen mukainen unelma?
Joidenkin ihmisten täytyy selvitä eriasteisten halvausten kanssa.
Neliraaja- tai alaraajahalvausten. Jopa locked-in-syndroomien.
Sellaista ei toivoisi kenellekään.
Tutkimukset kertovat, että maailmanlaajuisesti -
seurakunnassa 10 prosenttia jäsenistä on aktiivisia.
Se tarkoittaa, että pyydämme Jeesusta asumaan ruumiissa, -
joka on 90-prosenttisesti halvaantunut.
Tiedämme, että joidenkin on pakko kokea se.
Kiitos Jumalalle lääkäreistä ja yliluonnollisesta paranemisesta.
Mutta emme ikinä toivoisi niin liikkumatonta ruumista itsellemme.
Emmekä kenellekään muulle.
Miksi antaisimme Jeesuksen elää ruumiissa, -
joka on 90-prosenttisesti liikkumaton ja halvaantunut?
Palataan unelmaamme ja näkyymme: antaa Jeesukselle ruumis, -
joka on sataprosenttisesti aktiivinen. Eli jokainen uskova käy tilaisuuksissa -
ja antaa koko elämänsä Jumalalle koulutettuna, varustettuna -
ja lähetettynä tekemään Jeesuksen työtä ja toteuttamaan Hänen tahtoaan-
agenttinaan ja edustajanaan maan päällä. Niin Jumalan unelma täyttyy.
Jeesuksen unelma ja näky oli se, että Hän rakentaa seurakuntansa.
Hän ei sanonut: "Te rakennatte." Hän sanoi: "Minä rakennan seurakuntani."
Miksi? Koska se on yliluonnollista.
Jeesuksen seurakunta ei ole kerho.
Sitä eivät pidä koossa kulttuurin voimat tai sosiologiset periaatteet.
Se on yliluonnollinen ruumis, -
joka on syntynyt yliluonnollisen Jumalan yliluonnollisesta toiminnasta -
Hänen yliluonnollisen Sanansa kautta Hänen yliluonnollisessa Hengessään.
Siksi Paavali sanoo, että yksi kylvää, toinen kastelee, -
mutta Jumala on se, joka antaa kasvun ja luo elämää.
Tiedät kokemusmaailmastasi, millaista se on. Koet tarvetta evankelioida -
ja olla todistaja. Tiedät kylväväsi siementä. Julistat evankeliumia.
Vain Jumala voi antaa synnintunnon. Vain Isä voi ilmoittaa, kuka Jeesus on.
Voit selittää, perustella ja jopa puolustella uskoasi -
tieteen ja filosofian keinoin. Voit olla hyvin vakuuttava.
Mutta uskon synnyttää vain Pyhän Hengen yliluonnollinen työ.
Uudestisyntymä on aina yliluonnollinen.
Se on elämän lahja taivaasta. Me itsessämme emme siihen pysty.
Jeesus sanoi: "Minä rakennan seurakuntani. Te ette rakenna sitä.
Ette voi tehdä mitään. Tarvitsette minua."
Matt. 28:18―20: -
"Ja Jeesus tuli heidän tykönsä ja puhui heille ja sanoi: -
'Minulle on annettu kaikki valta taivaassa ja maan päällä.
Menkää siis -
ja tehkää kaikki kansat minun opetuslapsikseni -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti.'"
Aamen.
Kuin nuo sanat olisi lausuttu hiljattain.
Ne kaikuvat halki sukupolvien.
Nuo sanat saavuttavat korvamme tänäänkin.
Niiden sanoma ei ole muuttunut.
Hän ei ole perunut lähetyskäskyään.
Hän on laatinut seurakunnan työnkuvan.
Hän on kutsunut meidät ― ei, käskenyt meidät -
palvelemaan Häntä ja Hänen tarkoituksiaan -
seurakunnan rakentamisessa opetuslapseuttamalla.
Tämä vastaa kysymykseen "Miksi?" Tärkeä kysymys "Miksi?"
"Miksi seurakunta?"
Jaamme Jeesuksen unelman, että Jumalan kansa kirkastaa Jumalaa.
Se on meitä isompi tarkoitus. Kestää pidempään kuin elämämme täällä.
Se jatkuu haudan tuolla puolen.
Kuoleman portit eivät pysty pysäyttämään sitä.
Jumalan tarkoitus, kuten luemme Raamatusta, -
on yhdistää kaikki itseensä seurakunnassa, Kristuksessa.
Ja niin me unelmoimme Jeesuksen kanssa: "Millaiselta se näyttäisi?"
Se olisi yhteisö ihmisiä, jotka rakastavat Jumalaa ja toinen toistaan.
Ja palvelevat Jumalan agentteina tässä maailmassa. Edustavat Häntä.
Ei vain seurakuntarakennuksissa vaan ulkona, -
missä ihmiset liikkuvat.
Yhteisö opetuslapsia, jotka todella seuraavat Kristusta.
Ei vain sanoissaan ja uskossaan, vaan myös teoissaan.
"Minä rakennan seurakuntani", sanoo Jeesus. "Te tehkää opetuslapsia."
Kun tutkimme työnkuvaa, huomaamme, että se on prosessi.
Olisimme voineet lukea Mark. 16:sta Markuksen version -
Jeesuksen lähetyskäskystä opetuslapsille.
Mark. 16 puhuu yliluonnollisesta voimasta, merkeistä ja ihmeistä.
Se keskittyy evankeliointiin. "Saarnat- kaa evankeliumia kaikille luoduille."
Yksinkertaista, kaikenkattavaa. "Saar- natkaa evankeliumia kaikille luoduille."
Mutta evankeliumin saarnaaminen on vasta ensimmäinen askel.
Matteus kuvaa prosessia pidemmälle -
opetuslapseuttamisena kastamalla heitä ja opettamalla heitä -
noudattamaan Jeesuksen käskyjä.
Yhteenvetona sanomme, että kyse on opetuslasten tekemisestä, -
kasvattamisesta ja mobilisoimisesta Jeesuksen Kristuksen työhön.
Ensimmäinen asia on kutsua ihmisiä opetuslapseuteen.
Monet tulevat uskoon ja alkavat käydä seurakunnassa, -
mutta heistä ei tule opetuslapsia.
Ei voi olla todella uskova, ellei jollain lailla seuraa Jeesusta.
Monia ei ikinä ole opetuslapseutettu.
Tiesitkö, että alussa Jeesukseen uskovaa kutsuttiin opetuslapseksi?
He todella seurasivat Jeesusta.
Antiokiassa opetuslapsia alettiin kutsua kristityiksi.
Ensinnäkin se on oppimista, miten olla opetuslapsi, -
toiseksi, miten tehdä opetuslapsia.
Pitää itse olla ensin opetuslapsi, jotta voi opetuslapseuttaa.
Silloin tekee työtä Pyhän Hengen kanssa, täyttää Jumalan unelman -
evankeliumin menemisestä maailman kaikkiin kansoihin. Aamen.
Se on tietysti jokaisen kristityn työ.
Tätä periaatetta ei tarvitse paasata tälle sukupolvelle.
Luen Message-käännöksestä.
Matt. 18:28―30.
"Oletko väsynyt?" Nämä kysymykset ovat retorisia. Ei tarvitse vastata.
"Oletko väsynyt? Uupunut?
Uskonnon loppuun polttama? Tulkaa minun tyköni.
Lähtekää pois kanssani, niin saatte elämänne takaisin.
Näytän teille, miten saada todellista lepoa.
Aah.
Vaeltakaa kanssani ja tehkää työtä kanssani.
Katsokaa, miten minä teen sen. Oppikaa armon luonnollinen rytmi.
En laske yllenne mitään raskasta tai huonosti sopivaa.
Pysykää seurassani, -
niin opitte elämään vapaana ja kevyenä."
Kirjaimellisesti Jeesus sanoi: "Ottakaa minun ikeeni päällenne.
Sillä minun ikeeni on sovelias, ja minun kuormani on keveä."
Puhutaan raskaasta kuormasta ja ikeestä, itse asiassa ikeen muodosta.
Ellei ies ole sopiva, ikeeseen laitetut härät -
vetävät vaivalloisesti. Ies painaa ja hiertää.
Jeesus sanoo suunnitelleensa meille työn, joka sopii meille niin hyvin, -
että tuskin tunnistamme sitä työksi.
Se virtaa luonnollisesti suhteestamme Häneen.
Hän sanoo: "Katsokaa, miten minä teen. Oppikaa minusta.
Vaeltakaa kanssani ja tehkää työtä kanssani."
Jeesus toimi itse esimerkkinä. Miten Hän sen teki?
Jeesus sanoi, että Poika voi tehdä vain sen, minkä näkee Isän tekevän.
Ne teot, joita Hän tekee, ovat Hänen Isänsä tekoja.
"Menkää! Annan teille Pyhän Hengen. Niin kuin Isä lähetti minut, -
minä lähetän teidät. Vaeltakaa kanssani ja Pyhän Hengen kanssa.
Menkää Pyhän Hengen tahdissa." Kun vaellatte Pyhän Hengen kanssa, -
huomaatte työskentelevänne Hengen kanssa. Suustanne tulee sanoja, -
joita ette suunnitelleet. Koette, että teidän pitää tehdä asioita -
tietämättä, mistä se tulee. Huomaatte, että Jumala, Pyhä Henki -
johtaa sinua palvelemaan Häntä ja puhumaan rohkaisun sanoja.
Todistamaan niille, jotka eivät tunne Jeesusta.
Rukoilemaan sairaiden puolesta.
Menemään yhteisöösi ja pesemään siellä jalkoja.
Huolehtimaan ihmisistä. Palvelemaan yhteisöä.
Lopetetaan puhe kaupunkimme valtaamisesta.
Aletaan puhua kaupunkimme palvelemisesta.
Silloin vaellamme ja työskentelemme Jeesuksen kanssa.
Tämä on yksinkertaista. Vaella ja tee työtä.
Matt. 5:48, sydämen rehellisyys.
Jeesus sanoo: "Olkaa siis te täydelliset, -
niinkuin teidän taivaallinen Isänne täydellinen on."
Hetkinen. Emmekö puhuneet kevyestä ikeestä? Ja nyt täydellisyydestä.
Ei ole ketään, ketä olisi täydellinen. Todistin sen juuri huonolla kieliopilla.
Kehotuksella täydellisyyteen Jeesus tarkoitti, -
että olkaa riittävän kypsiä, jotta kasvatte kohti Jumalan kaltaisuutta.
Jakeen asiayhteydestä voi nähdä, -
että Jeesus käskee siunaamaan niitä, jotka kiroavat sinua.
Taivaallinen Isäkin antaa auringon paistaa -
niin vanhurskaille kuin väärillekin.
Olkaa kuin Hän. Täydellisiä.
Olkaa kuin Jumala. Olkaa Kristuksen kaltaisia.
Se on sydämen rehellisyyttä.
Läheltä ja tarkasti katsoessaan huomaa, että kristillinen täydellisyys -
ei tarkoita täydellistä synnittömyyttä.
Emme ikinä saavuta täyttä vapautta synnistä.
Meillä on korkeat tavoitteet pyhityksessä. Haluamme aina kasvaa.
Tarvitsemme sitä. Täytyy ymmärtää, ettei synnillä ole sijaa elämässämme.
Mutta totuus on, että meidän pitää taistella lihaa vastaan päivittäin.
En puhu ruokavaliosta, -
jossa on onnistuttu pysymään joulupöperöiden jälkeen.
Puhun sisäisistä asioista, jotka vetävät sinua etäämmälle Jumalasta -
ja joita vastaan täytyy taistella alati. Aamen.
Se ei välttämättä tarkoita sitä, -
että onnistuu aina eikä ikinä tee virhettä.
Rehellisyys on sitä, että sanoo: "Minä mokasin pahasti.
Tein paksulla punaisella alleviivatun, korostusvärillä merkityn virheen, -
mutta nousin jaloilleni. En luovuta. Jumala, anna anteeksi ja auta.
Minä aion pitää rehellisyyteni -
ja jatkaa Jumalan seuraamista elämässäni."
Voimme puhua myös nöyryydestä.
Yksinkertaisuus, rehellisyys ja mielen nöyryys.
Fil. 2:5: "Olkoon teillä se mieli, -
joka myös Kristuksella Jeesuksella oli, -
joka ei, vaikka hänellä olikin Jumalan muoto, katsonut saaliiksensa -
olla Jumalan kaltainen, vaan tyhjensi itsensä ja otti orjan muodon, -
tuli ihmisten kaltaiseksi, ja hänet havaittiin olennaltaan sellaiseksi -
kuin ihminen; hän nöyryytti itsensä ja oli kuuliainen kuolemaan asti, -
hamaan ristin kuolemaan asti. Sen- tähden onkin Jumala hänet korkealle -
korottanut ja antanut hänelle nimen, kaikkia muita nimiä korkeamman, -
niin että kaikkien polvien pitää Jeesuksen nimeen notkistuman, -
sekä niitten, jotka taivaissa ovat, että niitten, jotka maan päällä ovat, -
ja niitten, jotka maan alla ovat, ja jokaisen kielen pitää tunnustaman -
Isän Jumalan kunniaksi, että Jeesus Kristus on Herra."
Valtakunnassa ainoa tie ylös on alas.
Jeesus tyhjensi itsensä.
Hän palveli vain Jumalan tarkoituksia jopa kuolemaan asti.
Siksi Jumala ylensi Hänet. Jos haluat ylennyksen, nöyryytä itsesi.
Jos haluat suureksi, tee itsesi pieneksi. Jos haluat valtaa, -
opettele palvelemaan. Tämä on miltei vaistojen vastaista.
Valtakunnan elämäntapa on vastakulttuuria.
Se ei toimi niin kuin maailma toimii.
Kun kaikki meissä ja ympärillämme näyttää vievän meitä suuntaansa, -
Jumala sanoo: "Väärä suunta. Käänny kokonaiset 180 astetta.
Tule minun tyköni. Seuraa minua. Tee niin kuin sanon. Ole opetuslapseni.
Ristiinnaulitse lihasi, jotta voin tuoda sinulle ylösnousemuselämän."
Aamen.
Mielen nöyryys.
Kaikki tämä tapahtuu esimerkin voimalla.
1. Kor. 4:16―17.
"Kehoitan siis teitä: olkaa minun seuraajiani."
Se voidaan tallentaa virheellisesti. "Olkaa minun suututtajiani."
Se on korjattu. "Olkaa minun seuraajiani."
Monet johtajat sanovat niin mielellään.
Jos seuraisit johtajiasi, ketä muistuttaisit? Jeesustako?
Jos johtajat matkivat ja seuraavat Kristusta -
ja sinä seuraat heitä, koska he seuraavat Kristusta, -
me kaikki seuraamme Kristusta.
On tärkeää, että opetuslapseutta nähdään eikä siitä vain kuulla.
Jeesus ei sanonut: "Tehkää niin kuin sanon", vaan "niin kuin minä teen".
Samoin Paavali: "Juuri sentähden minä lähetin teille Timoteuksen, -
joka on minun rakas ja uskollinen poikani Herrassa; -
hän on muistuttava teitä minun vael- luksestani Kristuksessa Jeesuksessa,-
sen mukaan kuin minä kaikkialla, joka seurakunnassa, opetan."
Ymmärsittekö? Hän muistuttaa teitä vaelluksestani Kristuksessa.
Hän muistuttaa teitä, miten minä käyttäydyin, elin -
ja millaisen esimerkin annoin. Se esimerkki on opetuslapseutta.
Opetuslapseutamme esimerkillä ja opetuksella.
Opetuksemme pitää sopia esimerkkiimme ja päinvastoin.
Niin oli Paavalin elämässä. "Hän muistuttaa teitä -
vaelluksestani Kristuksessa, niin kuin opetan kaikkialla."
Oppi ei ole vain totuuksien välittämistä sanallisesti.
Se on niiden todellisuuden osoittamista käytännön elämässä.
Siksi on niin tärkeää päästä sisälle elämään, -
johon Jumala on meidät kutsunut.
Jumalan unelman täyttyminen -
edellyttää sitä, että astumme Hänen antamaansa tehtävään.
Ja otamme vakavasti, meistä joka ikinen, -
Hänen kutsunsa tehdä kypsiä ja mobilisoituneita opetuslapsia.
Soluryhmät ovat tärkeä strategia sen toteuttamisessa.
Se tarkoittaa kahta asiaa. Ensinnäkin pitää itse tulla opetuslapseksi.
Hanki elämääsi joku, joka puhuu sinulle selvästi ja henkilökohtaisesti,-
ei päällekäyvästi, tavalla, joka kutsuu sinua ja toivottaa sinut tervetulleeksi.
Hän toimii sinulle esimerkkinä omalla elämäntyylillään.
Kertoo läpimurroistaan. Kun on taisteluja, autatte toinen toistanne.
Ei tuomiten, arvostellen, hajottaen tai juoruten.
Vaan: "Sinä lankesit. Nostetaan sinut ylös ja vaelletaan yhdessä."
Ei virheiden kyttääjänä vaan taistelutoverina, -
joka taistelee kanssasi juoksuhaudassa, -
kun sinä taistelet hänen kanssaan. Se on toveruutta Kristus-ruumiissa.
Opetuslapsena ja varustettuna opetuslapseuttamaan.
Se alkaa julistamalla evankeliumia ja todistamalla Kristuksesta -
sanoin ja teoin, missä sitten kuljetkin.
Ja sitten tuot Kristusta seuraamaan lähteneet kristittyjen yhteyteen, -
jossa he voivat kasvaa ohjauksessanne.
Ei yksin sinun ohjauksessasi. Se vaikuttaisi lahkolaisuudelta.
Ryhmissä, joissa ihmiset voivat puhua eri tavoin.
Sanot: "Jumala, muovaa elämääni.
Haluan, että muovaat muita minun kauttani."
Ja niin, kun me teemme opetuslapsia kaikista kansoista, -
Hän rakentaa seurakuntaansa.
Ja kun Hän palaa takaisin, olemme valmiit.
Morsian valmistettu aviomiestään varten.
Kauniina, säteilevänä, ei tahraa eikä ryppyä.
Kirkastetussa kypsyydessä.
Meistä tulee vahva ja mobilisoitu ruumis.
Kykenevä täyttämään Jumalan tahdon kansassamme -
ja maailman kansoissa. Tämä on Jumalan unelma.
Me Kensington Templessä, omalla pienellä tavallamme, -
olemme osa tuota isoa kuvaa. Hänelle kaikki ylistys ja kunnia.
Antakaa Jeesukselle aplodit. Kiitos, Isä.
Suomennos: Marianne Tenetz